Sandton-drawwer sterfDie polisie het Maandag gesê hulle ondersoek die dood van ŉ man in Sandton, Johannesburg, nadat motoriste sy liggaam op ŉ sypaadjie sien lê het. ŉ Vrou wat verby gery het, het die man Maandag omstreeks 13:00 op Firstraat se sypaadjie sien lê, berig EWN. “Dit het soos ŉ drawwer gelyk, maar dit het nie gelyk of hy beseer is nie. Daar het vier mense rondom hom gestaan,” het sy gesê. ŉ Woordvoerder van die polisie sê dit lyk of hy vir ŉ paar uur daar gelê het. Polisie het aanvanklik gedink dit is ŉ hawelose persoon wat net op die sypaadjie slaap, maar hulle het intussen bevestig dat die man ŉ hardloper was wat gesterf het. Hulle sal die oorsaak van sy dood en die saak verder ondersoek.